Document ID: 31985R3781

Tarybos Reglamentas (EEB) Nr. 3781/85
1985 m. gruodžio 31 d.
nustatantis priemones, kurių imamasi operatoriams nesilaikant tam tikrų Ispanijos ir Porugalijos stojimo akte nurodytų žvejybos nuostatų
EUROPOS BENDRIJŲ TARYBA,
atsižvelgdama į Ispanijos ir Portugalijos stojimo aktą, o ypač 163 straipsnio 3 dalį, 164 straipsnio 2 dalį, 165 straipsnio 8 dalį, 349 straipsnio 5 dalį, 351 straipsnio 5 dalį ir 352 straipsnio 9 dalį,
atsižvelgdama į Komisijos pasiūlymą,
kadangi, tam kad būtų užtikrintas Stojimo akte nurodytų taisyklių laikymasis dėl vandenų ir išteklių naudojimo, reikia imtis priemonių, kuriomis valstybės narės tam tikram laiko tarpui uždraustų operatoriui žvejoti, kuris nesilaiko tų taisyklių, papildančių 1982 m. birželio 29 d. (EEB) Tarybos reglamentą Nr. 2057/82, nustatantį tam tikras žvejybos valstybių narių laivais kontrolės priemones [1], su paskutiniais pakeitimais, padarytais Reglamentu (EEB) Nr. 3723/85 [2];
kadangi pagal Stojimo akto 164 straipsnio 2 dalį, specializuoti laivų, plaukiojančių su esamos valstybės narės vėliava žvejybos veiksmai Ispanijos suverenitetui arba jurisdikcijai priklausančiuose vandenyse turi būti vykdomi ta pačia naudojimo ir kontrolės tvarka, kuri nustatyta ispanų laivams, kuriems leidžiama žvejoti esamų valstybių narių žvejybos zonose; kadangi, Stojimo akto 164 straipsnio 1 dalį, pagal kurią vykdoma kita žvejybos veikla, reikia taikyti ir tokiems susitarimams dėl laivų, kurie taikomi nespecializuotoje laivų, plaukiojančių su Ispanijos vėliava, žvejybos veikloje esamų valstybių narių suverenitetui ar jurisdikcijai priklausančiuose vandenyse;
kadangi reikėtų numatyti būtinų įgyvendinimo taisyklių nustatymą pagal 1983 m. sausio 25 d. (EEB) Tarybos reglamente Nr. 170/83 nustatančiame Bendrijos žvejybos išteklių saugojimo ir valdymo sistemą [3] 14 straipsnyje nustatytą tvarką;
kadangi pagal Ispanijos ir Portugalijos stojimo akto sutarties 2 straipsnio 3 dalį Europos Bendrijos gali imtis priemonių remiantis 163, 164, 165, 349, 351 ir 352 Stojimo akto straipsniais prieš stojimą, šios priemonės įsigalioja priklausomai nuo įstojimo datos,
PRIĖMĖ ŠĮ REGLAMENTĄ:
1 straipsnis
Šis reglamentas nustato priemones, kuriomis ketinama užtikrinti naudojimosi vandenimis ir ištekliais taisyklių laikymąsi pagal 163, 164, 165, 349, 351 ir 352 straipsnius dėl žvejybos laivų, plaukiojančių su valstybės narės vėliava arba registruotų valstybėje narėje.
2 straipsnis
1. Kompetentingos valstybių narių institucijos nedelsdamos praneša Komisijai ir vėliavos valstybei narei arba registruotai valstybei narei, toliau - "valstybė narė", apie bet kokį 1 straipsnio taisyklių pažeidimą, praneša laivo pavadinimą, ženklinimo žymes, laivo kapitono, savininko ir, tam tikrais atvejais, frachtuotojo pavardę, pažeidimo aplinkybes ir apie baudžiamąsias, administracines ar kitas priemones, kurių buvo imtasi, bei visus teismo sprendimus dėl šio pažeidimo.
2. Teismo būdu priėmus sprendimą ar užregistravus straipsnio 1 dalyje minimų taisyklių pažeidimą, valstybei narei, pagal 3 ir 4 straipsniuose pateiktas sąlygas, daugiau laivo neleidžiama įtraukti į projekto periodinius sąrašus, kuriuos ji pateikia Komisijai.
3 straipsnis
1. Remiantis straipsnio 2 dalimi, valstybei narei daugiau neleidžiama laivo įtraukti į projekto periodinį sąrašą keturių mėnesių laikotarpiui, kurio atžvilgiu pagal 2 straipsnio 2 dalį buvo užregistruotas pažeidimas; tolesnių pažeidimų atveju, toks laiko tarpas gali būti pratęstas iki dvylikos mėnesių.
2. Specializuotos žvejybos atveju, minimos Stojimo akto 160, 164, 349 ir 351 straipsniuose, ir ilgapelekio tuno, kardžuvės, melsvojo ryklio ir atlantinio jūrkaršio žvejybos atveju, kaip teigiama minėto akto 165 ir 352 straipsniuose, neįtraukimo į sąrašus periodas yra du mėnesiai ir jis gali būti pratęstas iki keturių mėnesių tolesnių pažeidimų atveju.
4 straipsnis
1. Kaip minėta 2 straipsnio 2 dalyje, laivas žvejojęs be leidimo, daugiau negali būti įtrauktas į projekto vėliavos valstybės narės periodinį sąrašą:
a) keturių mėnesių laikotarpiui specializuotos žvejybos atveju, pagal Stojimo akto 160, 164, 165, 349 ir 351 straipsnius, ir ilgapelekio tuno, kardžuvės, melsvojo ryklio ir atlantinio jūrkaršio žvejybos atveju, kaip teigiama minėto akto 165 ir 352 straipsniuose; tolesnių pažeidimų atveju toks laiko tarpas gali būti pratęstas iki šešių mėnesių;
b) aštuonių mėnesių laikotarpiui, kitu žvejybos atveju nei pažymėta a punkte; tolesnių pažeidimų atveju toks laiko tarpas gali būti pratęstas iki aštuoniolikos mėnesių.
2. Tačiau, vietoj straipsnio 1 dalyje numatytų priemonių taikymo, valstybė narė tokiems pat laiko tarpams gali atsisakyti pirmojo laivo savininko arba frachtuotojo kito laivo, kuris buvo įtrauktas į periodinį sąrašą pažeidimo įvykdymo metu, minėjimo periodiniame sąraše.
5 straipsnis
Išsamios šio reglamento taikymo taisyklės priimamos Reglamento (EEB) Nr. 170/83 14 straipsnio nustatyta tvarka.
6 straipsnis
Šis reglamentas įsigalioja 1986 m. sausio 1 d. priklausomai nuo Ispanijos ir Portugalijos stojimo sutarties įsigaliojimo.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. gruodžio 31 d.

Labels: 8
18
15
6